**„Contract de proiectare și execuție de lucrări**

**nr. ……………. din ……………………**

În temeiul Legii nr. 98/2016 privind achizițiile publice și a Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 s-a încheiat prezentul contract de lucrări

1. **Părți contractante**
	1. **Unitatea Administrativ Teritorială Judeţul Vrancea,** cu sediul în Municipiul Focşani, Bd-ul. Dimitrie Cantemir nr. 1, tel. +40237616800, fax. +40237212228, având contul nr. RO77TREZ69124510220XXXXX deschis la Trezoreria Focşani, cod fiscal 4350394, reprezentată legal prin domnul **Cătălin TOMA,** având funcţia de **Preşedinte** în calitate de **achizitor,** pe de o parte

și

* 1. ………………………………………….., cu sediul în …………………………………., str. …………………., nr. …………………………….., județul ………………………………………, tel ……………………………………….., fax …………………………………………………….., e-mail: …………………………………………………., cod unic de identificare ……………………………….................., număr de înmatriculare în Registrul Comerțului ………………………………………………………., cont trezorerie ……………………………………… deschis la Trezoreria …………………………………., reprezentată prin ……………………………, având funcția de ………………………………..., în calitate de **contractant**, pe de altă parte.
1. **Definiții**
	1. În prezentul contract următorii termeni vor fi interpretați astfel:
2. contract - prezentul contract și toate anexele sale;
3. achizitor și contractant - părțile contractante, așa cum sunt acestea numite în prezentul contract;
4. prețul contractului - prețul plătibil contractantului (sau subcontractanților dacă aceștia și-au exprimat opțiunea de a fi plătiți în mod direct), de către achizitor, în baza contractului, pentru îndeplinirea integrală și corespunzătoare a tuturor obligațiilor sale, asumate prin contract;
5. amplasamentul lucrării - locul unde contractantul execută lucrarea;
6. forța majoră - orice eveniment extern, imprevizibil, absolut invincibil și inevitabil (art. 1351 din Noul Cod Civil).
7. cazul fortuit - un eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs (art. 1351 din Noul Cod Civil). Sunt considerate evenimente asemenea celor menționate la lit. e) și f): războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargo, enumerarea nefiind exhaustivă, ci enunțiativă. Nu este considerat forță majoră/caz fortuit un eveniment asemenea celor de mai sus care, fără a crea o imposibilitate de executare, face costisitoare executarea obligațiilor uneia din părți;
8. zi - zi calendaristică; an - 365 de zile. Termenele cuprinse în prezentul contract se determină conform regulilor de calcul stabilite la art. 3 alin. (2) din Legea nr. 98/2016 privind achizițiile publice.
9. clauze de revizuire - reprezintă acele prevederi contractuale referitoare la modificarea contractului fără a mai fi necesară organizarea unei noi proceduri de atribuire, inclusiv clauzele de indexare.
10. clauze de indexare - reprezintă acele clauze de revizuire referitoare la actualizarea prețului contractului în următoarele situații:
* în cazul în care au loc modificări legislative sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale;
* în cazul în care pe piață au apărut anumite condiții, în urma cărora s-a constatat creșterea/diminuarea indicilor de preț pentru elemente constitutive ale ofertei, al căror efect se reflectă în creșterea/diminuarea costurilor pe baza cărora s-a fundamentat prețul contractului;
* în cazul în care au loc modificări ale contractului, în baza prevederilor art. 221 din Legea nr. 98/2016 privind achizițiile publice cu modificările și completările ulterioare și/sau ale Instrucțiunii A.N.A.P. nr. 3/2017, dacă aceste modificări duc la majorarea/diminuarea prețului contractului.

 vicii aparente: defecte, lipsuri, neconformități, etc. care pot fi sesizate de o persoana diligentă, fără a fi nevoie de intervenția unui specialist sau de efectuarea unor investigații de specialitate asupra lucrării în cauza;

1. vicii ascunse: defecte, lipsuri, neconformități etc. care pot fi sesizate doar de către un specialist sau doar după realizare unor investigații de specialitate și care sunt prezente la data recepției la terminarea lucrării.
2. **Interpretare**
	1. Interpretarea clauzelor din prezentul contract se va realiza în conformitate cu regulile cuprinse la art. 1267 - 1269 din Codul civil sau, dacă este cazul, cu cele cuprinse în actele normative care vor modifica/înlocui dispozițiile anterior menționate.
	2. Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.

**CLAUZE OBLIGATORII**

1. **Obiectul principal al contractului**
	1. Contractantul se obligă să realizeze, integral, în termen și la calitatea solicită de achizitor/stabilită prin actele normative în vigoare, următoarele activități:
* Întocmirea Proiectului tehnic și detalii de execuție;
* Verificarea tehnică de calitate a proiectului tehnic și detalii de execuție;
* Prestarea serviciilor de asistență tehnică din partea proiectantului;
* Execuția lucrărilor aferente obiectivului .............................................................................................................. .........................................................................................................................................................................................;
* Remedierea, în perioada de garanție, a tuturor defectelor apărute la obiectivul anterior menționat, dacă acestea se datorează culpei sale sau a prepușilor săi (asociați, subcontractanți, terți susținători etc.). În acest caz, remedierea oricăror defecte se va face pe cheltuiala contractantului.
* Remedierea, pe toată durata de existenta a construcției și pe cheltuiala proprie, a viciilor structurii de rezistență rezultate din nerespectarea normelor de proiectare și de execuție în vigoare la data realizării proiectului tehnic și/sau a efectuării lucrărilor (art. 30 din Legea nr. 10/1995 privind calitatea în construcții cu modificările și completările ulterioare).
	1. Achizitorul se obligă să plătească contractantului prețul convenit pentru realizarea activităților ce fac obiectul prezentului contract dacă acestea respectă cerințele stabilite prin prezentul contract și/sau prin legislația în vigoare.
	2. Prevederile alin. anterior se aplică, în mod corespunzător, și activităților realizate de subcontractanți dacă aceștia au solicitat plata directă.
	3. Plata efectuată de achizitor cu privire la una/mai multe/toate activitățile ce fac obiectul prezentului contract nu înlătură răspunderea contractantului pentru neîndeplinirea lor sau îndeplinirea acestora într-un mod defectuos.

Cod CPV: ...........................................................

1. **Prețul contractului**
	1. Prețul convenit pentru îndeplinirea contractului, plătibil contractantului (sau, după caz, subcontractantului pentru partea din contract realizată de el), este de **……………………… lei fără T.V.A.** la care se adaugă **………………… lei T.V.A.** rezultând o valoare totală de **……………………………….. lei cu T.V.A.**
	2. Prețul aferent realizării proiectului tehnic și detalii de execuție, inclusiv verificarea tehnică de calitate a proiectului tehnic și detalii de execuție prin verificatori atestați este de **……………………… lei fără T.V.A.** la care se adaugă **………………… lei T.V.A.** rezultând o valoare totală de **……………………………….. lei cu T.V.A.**
	3. Prețul aferent prestării serviciilor de asistență tehnică din partea proiectantului este de **……………………… lei fără T.V.A.** la care se adaugă **………………… lei T.V.A.** rezultând o valoare totală de **……………………………….. lei cu T.V.A.**
	4. Prețul aferent execuției lucrărilor este de **……………………… lei fără T.V.A.** la care se adaugă **…………………** **lei T.V.A.** rezultând o valoare totală de **……………………………….. lei cu T.V.A.**

Capitol bugetar …………………….. Articol bugetar. ………………………….

1. **Durata contractului și termenul de execuție**
	1. Prezentul contract intră în vigoare la data semnării sale de către toate părțile și produce efectele până la încheierea procesului verbal de recepție finală a lucrărilor și eliberarea restului rămas din garanția de bună execuție cu excepția cazurilor prevăzute la art. “Clauze finale”, când durata contractului este identică cu termenul legal de prescripție.
	2. Prezentul contract încetează să producă efecte la împlinirea termenelor menționate la alineatul anterior.
	3. Contractantul se obliga să întocmească proiectul tehnic care face obiectul prezentului contract și să realizeze verificarea tehnică de calitate a proiectului tehnic și detalii de execuție în termen de …………………… de la data la care sunt îndeplinite cumulativ condițiile prevăzute la art. 7.1 lit. a) - c) din prezentul contract;
	4. Contractantul se obliga să realizeze lucrările care fac obiectul prezentului contract în termen de …………………… de la data la care sunt îndeplinite cumulativ condițiile prevăzute la art. 7.2 lit. a) - h) din prezentul contract;
	5. Durata contractului este distinctă de termenul în care contractantul trebuie să realizeze proiectul tehnic și să execute lucrările ce fac obiectul acestuia. Altfel spus, termenul de proiectare și de execuție a lucrărilor este, alături de alte elemente precum termenul pentru plata ultimei facturi, perioada de garanție acordată lucrărilor etc, parte a duratei contractului și nu se confundă cu aceasta.
2. **Proiectarea și executarea lucrărilor**
	1. Proiectarea lucrărilor prevăzute în prezentul contract se raportează la următoarele termene:
3. data semnării contractului de achiziție publică de către toate părțile;
4. data constituirii asigurării menționate la art. “Asigurări” din prezentul contract și a garanției de bună execuție în una din formele prevăzute în contract;
5. data emiterii ordinul de începere a contractului.
	1. Executarea lucrărilor prevăzute în prezentul contract se raportează la următoarele termene:
6. data semnării contractului de achiziție publică de către toate părțile;
7. data constituirii asigurării menționate la art. “Asigurări” din prezentul contract și a garanției de bună execuție în una din formele prevăzute în contract;
8. data predării proiectului tehnic de către contractant;
9. data finalizării etapei de verificare tehnică a proiectului;
10. data finalizării verificărilor efectuate de autoritatea finanțatoare și/sau de reprezentanții acesteia;
11. data obținerii autorizațiilor și avizelor necesare execuției lucrărilor;
12. data predării amplasamentului liber de sarcini;
13. data emiterii ordinul de începere a lucrărilor.
	1. Dacă din culpa sa achizitorul nu emite ordinul de începere a contractului sau a lucrărilor în termen de 10 zile de la data la care sunt îndeplinite cumulativ condițiile prevăzute la art. 7.1 lit. a) - b) sau, după caz, la art. 7.2 lit. a) – g), acesta se consideră acordat în mod tacit în prima zi lucrătoare imediat următoare celei în care a expirat termenul anterior menționat.
	2. Dacă contractantul nu constituie garanția de bună execuție în termenul menționat la art. 39 alin. (3) din H.G. nr. 395/2016 pentru aprobarea normelor metodologice de aplicare ale Legii nr. 98/2016 privind achizițiile publice (respectiv 5 zile lucrătoare de la data semnării contractului de achiziție publică), acesta va suporta toate prejudiciile produse achizitorului și nu va putea invoca întârzierea emiterii ordinului de începere a contractului sau a lucrărilor pentru perioada cuprinsă între expirarea termenului de 5 zile lucrătoare anterior menționat și data la care achizitorul a intrat în posesia dovezii privind constituirea garanției de bună execuție în una din formele menționate în prezentul contract.
	3. În cazul în care predarea amplasamentului liber de sarcini se face în mai multe etape care au loc la date diferite atunci termenul de execuție se calculează separat pentru fiecare locație în parte prin raportare la data la care a avut loc predarea acesteia.
	4. În cazul în care achizitorul decide emiterea unui/unor ordin/ordine de sistare a lucrării durata contractului se prelungește, în mod automat și fără a mai fi necesară încheierea unui act adițional în acest sens, cu durata cuprinsă între data emiterii ordinului/ordinelor de sistarea și data emiterii ordinului/ordinelor de reluare a lucrărilor (altfel spus, la calcularea termenului de execuție se vor lua în considerare doar perioadele de timp efectiv lucrate fără a se ține cont de cele pentru care achizitorul a dispus sistarea lucrărilor).
	5. În cazul în care, datorită unor situații excepționale (de exemplu: ploi sau ninsori abundente, cutremure, inundații, incendii, descoperirea unor rețele de utilități publice care trebuie relocate de instituții/structuri cu atribuții specifice în acest sens, a unor situri arheologice, a unor proiectile neexplodate sau a unor substanțe periculoase, prelungirea termenelor în care autoritățile statului/alte persoane juridice sau fizice, terțe de părțile contractante, trebuie să emită anumite avize/autorizații sau alte documente etc.), care nu se datorează culpei contractantului și care nu puteau fi prevăzute în mod obiectiv de un operator economic diligent, acesta nu poate realiza, pe o anumită perioadă de timp, una sau mai multe dintre activitățile ce fac obiectul prezentului contract, operatorul economic va anunța de îndată achizitorul cu privire la situația creată și va depune documente justificative în sensul celor afirmate.
	6. În cazul fenomenelor naturale excepționale (de exemplu: ploi sau ninsori abundente, cutremure, inundații, incendii etc), reprezentații părților (achizitor, proiectant și executant), se vor deplasa, în termen de 24 de ore de la primirea notificării, la sediul obiectivului de investiții și vor verifica aspectele sesizate.
	7. După analizarea documentelor justificative depuse de contractant și, dacă este cazul, după verificarea la fața locului, achizitorul îi va comunica acestuia dacă este de acord cu decalarea respectivei activități/respectivelor activități precum și care este perioada de prelungire acceptată. Perioadă de sistare se calculează începând cu data de la care a intervenit situația excepțională și până la încetarea acesteia precum și a efectelor sale, dacă ele sunt de natură să împiedice reluarea contractului.
	8. Dacă solicitarea de decalare a unei activități/unor activități nu este întemeiată, achizitorul îi va comunica contractantului acest lucru precizând și motivele care au stat la baza deciziei sale.
	9. Dacă contractantul nu înștiințează achizitorul despre apariția unor fenomene naturale excepționale, în termen de maxim o zi lucrătoare de la producerea acestora, el nu va mai putea solicita decalarea termenelor de realizare a contractului.
	10. Prin excepție de la prevederile alin. anterior, dacă contractantul nu respectă termenul de o zi lucrătoare, achizitorul va putea totuși să accepte decalarea perioadelor de realizare a contractului, dacă are posibilitatea să verifice în mod direct (altfel spus, prin angajații sau prepușii săi), existența, localizarea precum și durata situațiilor excepționale sau dacă există documente provenind de la instituțiile abilitate din care rezultă informațiile precizate mai sus.
	11. În acest caz, perioadă de sistare se calculează începând cu data de la care se poate dovedi, în mod obiectiv și fără dubii, că a intervenit situația excepțională și până la încetarea acesteia precum și a efectelor sale, dacă ele sunt de natură să împiedice reluarea contractului.
	12. Prelungirea termenului de execuție (calculat fără a se ține seama de perioadele în care au intervenit situații excepționale sau pentru care au fost emise ordine de sistare), peste cel stabilit de părți se va face doar prin act adițional și, dacă este cazul, cu perceperea de penalități (în situația în care prelungirea se datorează culpei contractantului).
14. **Documentele contractului**
	1. Conform prevederilor art. 147 alin. (1) din Hotărârea Guvernului nr. 395/2016 pentru aprobarea normelor de aplicare ale Legii nr. 98/2016 privind achizițiile publice, documentele menționate de acest text de lege devin anexe la prezentul contract.
	2. Conform art. 147 alin. (2) din Hotărârea Guvernului nr. 395/2016 pentru aprobarea normelor de aplicare ale Legii nr. 98/2016 privind achizițiile publice, în cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini/ documentația de atribuire, prevalează prevederile acestuia/acesteia din urmă.
15. **Protecția patrimoniului cultural național**
	1. Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relațiile dintre părți, ca fiind proprietatea absolută a achizitorului.
	2. Contractantul are obligația de a lua toate precauțiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la art. 9.1, iar imediat după descoperirea și înainte de îndepărtarea lor, de a înștiința achizitorul despre această descoperire și de a îndeplini dispozițiile primite în scris de la achizitor privind îndepărtarea acestora. Dacă din cauza unor astfel de dispoziții contractantul suferă întârzieri și/sau cheltuieli suplimentare, atunci, prin consultare, părțile vor stabili:
16. orice prelungire a duratei de execuție a contractului și/sau dacă este cazul
17. totalul cheltuielilor suplimentare, care se vor adăuga la prețul contractului în cazul în care, conform legilor aplicabile, nu se impune organizarea unei noi proceduri de atribuire.
	1. Înainte de a întreprinde orice demers care presupune cheltuieli suplimentare pentru achizitor, contractantul îl va înștiința pe acesta despre situația apărută și va aștepta răspunsul său. În situația în care realizarea contractului nu poate continua înainte de primirea unui răspuns din partea autorității contractante se vor aplica, în mod corespunzător, prevederile din prezentul contract referitoare la situațiile excepționale.
	2. Achizitorul are obligația, de îndată ce a luat la cunoștință despre descoperirea obiectelor prevăzute la clauza 9.1, de a înștiința în acest sens organele abilitate.
18. **Obligațiile principale ale contractantului**
	1. Prin semnarea prezentului contract, se consideră faptul că la întocmirea ofertei contractantul a inspectat și examinat șantierul și împrejurimile sale, a analizat integral documentele puse la dispoziție de către achizitor, s-a edificat asupra tuturor aspectelor relevante, inclusiv natura solului și subsolului, forma și natura șantierului, întinderea și latura lucrărilor, materialele necesare execuției lucrărilor, căile de acces la șantier și în general a obținut toate informațiile cu privire la riscurile, inclusiv în legătură cu probabilitatea de apariție a acestora, și alte circumstanțe ce influențează sau afectează oferta. În cazul în care contractantul nu a întreprins aceste demersuri, el nu va putea solicita majorarea valori contractului pentru apariția uneia dintre situațiile menționate mai sus.
	2. Contractantul are obligația de a realiza proiectul tehnic, de a executa și finaliza lucrările, precum și de a remedia viciile ascunse, cu atenția și promptitudinea cuvenită, în concordanță cu obligațiile asumate prin contract/stabilite prin lege.
	3. Contractantul este răspunzător de corectitudinea și exactitatea datelor înscrise în facturi/situații de plată/situații de lucrări/orice alte documente emise de el în legătură cu realizarea contractului. Contractantul va suporta orice prejudiciu produs achizitorului ca urmare a informațiilor incorecte/false transmise acestuia.
	4. Contractantul are obligația de a respecta toate prevederile legale cu privire la: prevenirea și stingerea incendiilor, protecția muncii și a mediului.
	5. Contractantul poarta toată răspunderea, pe durata de îndeplinire a contractului, pentru eventualele accidente, pagube sau efecte negative rezultate ca urmare a nerespectării prevederilor prezentului contract/actelor normative în vigoare. În acest caz contractantul va suporta toate costurile ocazionate de remedierea pagubelor produse din culpa sa achizitorului sau unor terțe persoane.
	6. În raporturile dintre părți, contractantul este răspunzător în cazul producerii accidentelor de munca, evenimentelor și incidentelor periculoase, îmbolnăvirilor profesionale generate de produsele, echipamentele și procedeele tehnologice utilizate el, și de către subcontractanții/terții săi susținători.
19. **Obligațiile contractantului cu privire la activitatea de proiectare**
	1. Contractantul are obligația de a realiza proiectul tehnic în conformitate cu dispozițiile legale în vigoare și cu cele ale documentației pusă la dispoziție.
	2. După întocmirea proiectului tehnic și detalii de execuție și realizarea activității de verificare tehnică de calitate prin verificatori atestați, contractantul va remite achizitorului pe bază de proces – verbal de predare – primire, proiectul tehnic și detalii de execuție, însoțit de referatul de verificare a acestuia.
	3. În baza art. 39 alin. (3) din Legea nr. 8/1996 privind dreptul de autor și drepturile conexe, drepturile patrimoniale cu privire la proiectul tehnic ce face obiectul prezentului contract se transferă achizitorului (cesiune exclusivă).
	4. Având în vedere prevederilor art. 11 alin. (1) din Legea nr. 8/1996 privind dreptul de autor și drepturile conexe, drepturile morale cu privire la proiectul tehnic ce face obiectul prezentului contract sunt și rămân ale proiectantului.
	5. În conformitate cu prevederile art. 13 alin. (2) din Legea nr. 10/1995 privind calitatea în construcții, contractantul nu va utiliza proiecte tehnice și detalii de execuție neverificate, în caz contrar urmând să suporte toate prejudiciile produse autorității contractante și/sau terților.
	6. Contractantul va realiza, fără costuri suplimentare pentru achizitor, orice corecturi/completări ale proiectului dacă, în urma verificărilor efectuate, se impune acest lucru.
	7. Contractantul are obligația de a preda documentele ce fac obiectul serviciului de proiectare (respectiv, proiectul tehnic de execuție, P.A.C., P.O.E. etc.), în numărul de exemplare ce îi va fi solicitat de autoritatea contractantă.
	8. Conform prevederilor art. 17 alin. (4) și art. 23 din Legea nr. 10/1995 privind calitatea în construcții, contractantul are, după caz, următoarele obligații și răspunderi cu privire la activitatea de proiectare aferentă prezentului contract:

 precizarea prin proiect a categoriei de importantă a construcției;

1. asigurarea prin proiect și detalii de execuție a nivelului de calitate corespunzător cerințelor, cu respectarea reglementărilor tehnice și a clauzelor contractuale;
2. prezentarea proiectului elaborat în fața specialiștilor verificatori de proiecte atestați, stabiliți de către investitor, precum și soluționarea neconformităților și neconcordanțelor semnalate;
3. elaborarea caietelor de sarcini, a instrucțiunilor tehnice privind execuția lucrărilor, exploatarea, întreținerea și reparațiile, precum și, după caz, a proiectului de urmărire privind comportarea în timp a construcțiilor;
4. stabilirea, prin proiect, a fazelor de execuție determinate pentru lucrările aferente cerințelor și participarea pe șantier la verificările de calitate legate de acestea;
5. stabilirea modului de tratare a defectelor apărute în execuție, din vina proiectantului, la construcțiile la care trebuie să asigure nivelul de calitate corespunzător cerințelor, precum și urmărirea aplicării pe șantier a soluțiilor adoptate, după însușirea acestora de către specialiști verificatori de proiecte atestați, la cererea investitorului;
6. participarea la întocmirea cărții tehnice a construcției și la recepția lucrărilor executate;
7. asigurarea asistenței tehnice, conform clauzelor contractuale, pentru proiectul tehnic, pe perioada de execuție a lucrărilor;
8. asigurarea participării obligatorii a proiectantului coordonator de proiect și, după caz, a proiectanților pe specialități la toate fazele de execuție stabilite prin proiect și la recepția la terminarea lucrărilor;
9. asigurarea participării obligatorii a proiectantului și/sau a reprezentanților de specialitate, legal desemnați de acesta la recepția construcțiilor.
	1. Conform prevederilor art. 24 din Legea nr. 10/1995 privind calitatea în construcții cu modificările ulterioare, cheltuielile generate de efectuarea unor lucrări suplimentare față de documentația tehnico-economică aprobată, ca urmare a unor erori de proiectare, sunt suportate de contractant. În acest caz, contractantul se poate îndrepta, pentru recuperarea sumelor plătite cu această ocazie, împotriva proiectantului/proiectantului coordonator de proiect, proiectanților pe specialități sau a verificatorilor de proiect.
	2. Pe durata execuției lucrărilor, proiectantul va asigura, ori de câte ori este necesar, asistență tehnică de specialitate cu privire la proiectul tehnic predat de acesta achizitorului, fără să modifice valoarea contractului.
	3. De asemenea, la solicitarea achizitorului, a instituțiilor de verificare/control precum și a celor care asigură finanțarea proiectului în baza căruia este încheiat prezentul contract, se va asigura, ori de câte ori este necesar, prezența proiectantului și/sau a celorlalte persoane implicate în realizarea proiectului tehnic.
	4. După demararea serviciilor de asistență tehnică din partea proiectantului, acesta va preda achizitorului, la sfârșitul fiecărei luni, un raport de activitate pentru luna în curs, în care va prezenta activitățile realizate în această perioadă.
	5. Până la data de 28 ale lunii în curs, proiectantul lucrării va preda către beneficiar graficul de lucru pentru luna următoare corelat cu stadiul fizic al lucrărilor în care va preciza intervalul orar cuprins între două şi patru ore în care va fi prezent pe şantier un număr de minimum 10 zile lucrătoare din luna respectivă în vederea urmăririi, monitorizării şi verificării derulării procesului investiţional cu respectarea documentaţiei tehnice elaborată de acesta.
10. **Obligațiile contractantului cu privire la realizarea lucrărilor**
	1. Contractantul are obligația de a supraveghea lucrările, de a asigura personalul de specialitate/forța de muncă (conform normativelor tehnice/prevederilor legale în vigoare), materialele, instalațiile, echipamentele și toate celelalte obiecte, fie de natură provizorie, fie definitive, cerute de și pentru contract, în măsura în care necesitatea asigurării acestora este prevăzută de lege/contract sau se poate deduce în mod rezonabil din acestea.
	2. Contractantul este pe deplin responsabil pentru conformitatea, stabilitatea și siguranța tuturor operațiunilor executate pe șantier, precum și pentru procedeele de execuție utilizate, cu respectarea prevederilor și a reglementărilor Legii nr. 10/1995 privind calitatea în construcții, cu modificările ulterioare.
	3. Contractantul are obligația de a respecta și executa dispozițiile scrise ale achizitorului în orice problemă, menționată sau nu în contract, referitoare la lucrare. În cazul în care contractantul consideră că dispozițiile achizitorului sunt nejustificate sau inoportune, acesta are dreptul de a ridica obiecții, în scris, fără ca obiecțiile respective să îl scutească de obligația de a executa dispozițiile primite, cu excepția cazului în care acestea contravin prevederilor legale sau pun în pericol siguranța persoanelor prezente pe șantier, a lucrărilor sau a riveranilor. În acest caz, contractantul va comunica, în scris, achizitorului temeiurile legale/tehnice care au stat la baza deciziei sale.
	4. Dacă respectarea și executarea dispozițiilor prevăzute la alin. anterior determină dificultăți în execuție care generează costuri suplimentare, atunci aceste costuri vor fi acoperite pe cheltuiala achizitorului. Înainte de a proceda la realizarea oricăror activități care presupun costuri suplimentare, contractantul va obține acordul scris al achizitorului cu privire la acest lucru.
	5. În cazul în care, conform legilor aplicabile, se impune organizarea unei noi proceduri de atribuire, achizitorul va comunica contractantului acest lucru și va dispune, dacă este cazul, sistarea activităților/acelor activități care necesită organizarea unei noi proceduri de atribuire.
	6. Contractantul este responsabil de trasarea corectă a lucrărilor față de reperele date de achizitor, precum și de furnizarea tuturor echipamentelor, instrumentelor, dispozitivelor și resurselor umane necesare îndeplinirii responsabilității respective.
	7. În cazul în care, pe parcursul execuției lucrărilor, survine o eroare în poziția, cotele, dimensiunile sau aliniamentul oricărei părți a lucrărilor, contractantul are obligația de a rectifica eroarea constatată, pe cheltuiala sa, cu excepția situației în care eroarea respectivă este rezultatul datelor incorecte furnizate, în scris, de către achizitor. Contractantul are obligația de a proteja și păstra cu grijă toate reperele, bornele sau alte obiecte folosite la trasarea lucrărilor în caz contrar urmând să suporte toate prejudiciile produse achizitorului ca urmare a nerespectării acestei obligații.
	8. Pe parcursul execuției lucrărilor și remedierii viciilor ascunse, contractantul are obligația:
11. de a lua toate măsurile pentru asigurarea tuturor persoanelor a căror prezență pe șantier este autorizată și de a menține șantierul (atât timp cât acesta este sub controlul său) și lucrările (atât timp cât acestea nu sunt finalizate și ocupate de către achizitor), în starea de ordine necesară evitării oricărui pericol pentru respectivele persoane;
12. de a procura și de a întreține pe cheltuiala sa toate dispozitivele de iluminare, protecție, îngrădire, alarmă și pază, când și unde sunt necesare sau au fost solicitate de către achizitor sau de către alte autorități competente, în scopul protejării lucrărilor sau al asigurării confortului riveranilor;
13. de a lua toate măsurile rezonabil necesare pentru a proteja mediul pe și în afara șantierului și pentru a evita orice pagubă sau neajuns provocate persoanelor, proprietăților publice sau altora, rezultate din poluare, zgomot sau alți factori generați de metodele sale de lucru.
	1. Contractantul este responsabil pentru menținerea în bună stare a lucrărilor, materialelor, echipamentelor și instalațiilor care urmează a fi puse în operă, de la data începerii lucrărilor și până la data semnării procesului-verbal de recepție a lucrării.
	2. Pe parcursul execuției lucrărilor și al remedierii viciilor ascunse, contractantul are obligația, în măsura permisă de respectarea prevederilor contractului și/sau legii, de a nu stânjeni inutil sau în mod abuziv:
14. confortul riveranilor; sau
15. căile de acces, prin folosirea și ocuparea drumurilor și căilor publice sau private care deservesc proprietățile aflate în posesia achizitorului sau a oricărei alte persoane.
	1. Contractantul va despăgubi achizitorul împotriva tuturor reclamațiilor, acțiunilor în justiție, daunelor-interese, costurilor, taxelor și cheltuielilor, indiferent de natura lor, rezultând din sau în legătură cu obligația prevăzută la alin. anterior, dacă acestea se datorează culpei sale.
	2. Contractantul are obligația de a utiliza în mod rezonabil drumurile sau podurile ce comunică cu sau sunt pe traseul șantierului și de a preveni deteriorarea sau distrugerea acestora de către traficul propriu sau al oricăruia dintre subcontractanții săi; contractantul va selecta traseele, va alege și va folosi vehiculele, va limita și repartiza încărcăturile, în așa fel încât traficul suplimentar ce va rezulta în mod inevitabil din deplasarea materialelor, echipamentelor, instalațiilor sau altora asemenea, de pe și pe șantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor și podurilor respective.
	3. În cazul în care natura lucrărilor impune utilizarea de către contractant a transportului pe apă, atunci prevederile referitoare la transportul materialelor de construcție/echipamentelor/instalațiilor/utilajelor vor fi interpretate în maniera în care prin "drum" se înțelege inclusiv ecluză, doc, dig sau orice altă structură aferentă căii navigabile și prin "vehicul" se înțelege orice ambarcațiune, iar prevederile respective se vor aplica în consecință.
	4. În cazul în care se produc deteriorări sau distrugeri ale oricărui pod sau drum care comunică cu sau care se află pe traseul șantierului, datorită transportului materialelor, echipamentelor, instalațiilor sau altora asemenea, contractantul are obligația de a despăgubi achizitorul împotriva tuturor reclamațiilor privind avarierea respectivelor poduri sau drumuri.
	5. Cu excepția unor clauze contrare prevăzute în contract, contractantul este responsabil și va plăti consolidarea, modificarea sau îmbunătățirea, în scopul facilitării transportului materialelor, echipamentelor, instalațiilor sau altora asemenea, a oricăror drumuri sau poduri care comunică cu sau care se află pe traseul șantierului.
	6. Pe parcursul execuției lucrării, contractantul are obligația:
16. de a evita, pe cât posibil, acumularea de obstacole inutile pe șantier;
17. de a depozita sau retrage orice utilaje, echipamente, instalații, surplus de materiale;
18. de a aduna și îndepărta de pe șantier dărâmăturile, molozul sau lucrările provizorii de orice fel, care nu mai sunt necesare.
	1. Contractantul are dreptul de a reține pe șantier, până la sfârșitul perioadei de garanție, numai acele materiale, echipamente, instalații sau lucrări provizorii, care îi sunt absolut necesare în scopul îndeplinirii obligațiilor sale în perioada de garanție.
	2. Contractantul răspunde, potrivit obligațiilor care îi revin, pentru viciile ascunse ale construcției, ivite în termenele prevăzute prin lege și, dacă este cazul, după împlinirea acestor termene, pe toată durata de existență a construcției, pentru viciile structurii de rezistență, ca urmare a nerespectării dispozițiilor legale cu privire la întocmirea proiectelor și detaliilor de execuție sau la realizarea efectivă a lucrărilor ce fac obiectul prezentului contract.
	3. Contractantul se obligă să despăgubească achizitorul împotriva oricăror:
19. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură execuția lucrărilor sau încorporate în acestea;
20. daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea documentelor puse la dispoziția sa de către achizitor.
	1. Conform prevederilor art. 17 alin. (4) și ale art. 25 din Legea nr. 10/1995 privind calitatea în construcții, contractantul are, după caz, următoarele responsabilități referitoare la etapa de executare a lucrărilor:
21. sesizarea achizitorului asupra neconformităților și neconcordanțelor constatate în proiecte luând măsurile necesare pentru remedierea acestora;
22. începerea execuției lucrărilor numai la construcții autorizate în condițiile legii și numai pe bază și în conformitate cu proiecte verificate de specialiști atestați;
23. asigurarea nivelului de calitate corespunzător cerințelor esențiale printr-un sistem propriu de calitate conceput și realizat prin personal propriu, cu responsabili tehnici cu execuția atestați;
24. convocarea factorilor care trebuie să participe la verificarea lucrărilor ajunse în faze determinante ale execuției și asigurarea condițiilor necesare efectuării acestora, în scopul obținerii acordului de continuare a lucrărilor;
25. soluționarea neconformităților, a defectelor și a neconcordanțelor apărute în fazele de execuție, numai pe baza soluțiilor stabilite de proiectant cu acordul achizitorului;
26. utilizarea în execuția lucrărilor numai a produselor și a procedeelor prevăzute în proiect, certificate sau pentru care există agremente tehnice, care conduc la realizarea cerințelor esențiale, precum și gestionarea probelor-martor; înlocuirea produselor și a procedeelor prevăzute în proiect cu altele care îndeplinesc condițiile precizate și numai pe baza soluțiilor stabilite de proiectanți cu acordul achizitorului. În cazul în care, conform legilor aplicabile, se impune organizarea unei noi proceduri de atribuire, se aplică corespunzător dispozițiile din prezentul contract referitoare la suspendarea lucrărilor și inițierea unei noi achiziții;
27. respectarea proiectelor și a detaliilor de execuție pentru realizarea nivelului de calitate corespunzător cerințelor esențiale;
28. sesizarea, în termen a organelor abilitate în cazul producerii unor accidente tehnice în timpul execuției lucrărilor;
29. supunerea la recepție numai a construcțiilor care corespund cerințelor esențiale de calitate și pentru care a predat achizitorului documentele necesare întocmirii cărții tehnice a construcției;
30. aducerea la îndeplinire, la termenele stabilite, a măsurilor dispuse prin actele de control sau prin documentele de recepție a lucrărilor de construcții;
31. remedierea, pe propria cheltuială, a defectelor calitative apărute din vina sa, atât în perioada de execuție, cât și în perioada de garanție stabilită;
32. readucerea terenurilor ocupate temporar la starea lor inițială, la terminarea execuției lucrărilor;
33. stabilirea răspunderilor tuturor participanților la procesul de producție - factori de răspundere, colaboratori, subcontractanți - în conformitate cu sistemul propriu de asigurare a calității adoptat și cu prevederile legale în vigoare;
34. respectarea prevederilor și realizarea condițiilor de calitate prevăzute în documentația tehnică;
35. instruirea personalului asupra procesului tehnologic, asupra succesiunii fazelor și operațiunilor, precum și asupra măsurilor de protecție a muncii;
36. luarea măsurilor de protecție a vecinătăților, prin evitarea de transmitere a vibrațiilor puternice sau a șocurilor, a degajărilor mari de praf, precum și prin asigurarea accesului necesar la aceste vecinătăți;
37. participarea directă și/sau prin reprezentanții de specialitate, legal desemnați de acesta la recepția lucrărilor.
	1. Contractantul are obligația de a asigura, ori de câte ori este necesar, disponibilitatea tuturor informațiilor și documentelor referitoare la activitățile ce fac obiectul prezentului contract, dacă acestea sunt solicite de achizitor sau de alte instituții abilitate.
	2. În cazul în care, nerespectarea obligației menționate la alin. anterior conduce la aplicarea unor sancțiuni autorității contractante de către organismele cu atribuții în acest sens, contractantul este obligat să restituie integral achizitorului suma ce i-a fost reținută/imputată acestuia din urmă ca urmare a situației astfel create, inclusiv eventualele dobânzi și/sau penalizări aferente.
	3. Contractantul are obligația de a restitui achizitorului orice sumă ce constituie plata nedatorată/sume necuvenite plătite în cadrul prezentului contract, inclusiv eventualele dobânzi și/sau penalizări aferente.
	4. În cazul în care se realizează verificări la fata locului de către instituțiile abilitate, contractantul este obligat să participe, dacă i se solicită acest lucru, și să furnizeze informațiile și documentele necesare verificărilor, conform solicitărilor reprezentaților acestor instituții. Dacă nerespectarea acestei obligații de către contractant sau prepușii săi atrage aplicarea de sancțiunii autorității contractante, atunci acestea vor fi suportate integral (inclusiv eventualele dobânzi și penalități), de către contractant.
	5. Contractantul are obligația de a prezenta, ori de câte ori achizitorului îi solicită, rapoarte de activitate, grafice fizice și valorice actualizate etc.
38. **Obligațiile achizitorului**
	1. La începerea lucrărilor, achizitorul are obligația de a obține toate autorizațiile și avizele necesare execuției lucrărilor dacă astfel de autorizații și avize sunt necesare.
	2. Perioada aferentă obținerii autorizațiilor și avizelor necesare execuției lucrărilor (perioadă a cărei durată nu poate fi stabilită sau influențată de contractant), nu este inclusă în durata de realizare a activităților ce fac obiectul prezentului contract (altfel spus, nu este inclusă în durata ofertată pentru realizarea proiectului tehnic și a lucrărilor stabilite prin acesta).
	3. Achizitorul are obligația de a pune la dispoziția contractantului, fără plată, dacă nu s-a convenit altfel, următoarele:
39. amplasamentul lucrării, liber de orice sarcină;
40. suprafețele de teren necesare pentru organizarea de șantier;
41. căile de acces la amplasamentul șantierului;
42. racordurile pentru utilități (apă, gaz, energie, canalizare etc.), până la limita amplasamentului șantierului dacă acestea există.
	1. Costurile pentru consumul de utilități, precum și cel al contoarelor sau al altor aparate de măsurat se suportă de către contractant.
	2. Achizitorul are obligația de a pune la dispoziția contractantului toate documentele de care dispune dacă acestea sunt necesare pentru execuția lucrărilor contractate, fără plată, într-un exemplar.
	3. În relațiile dintre părți achizitorul este responsabil pentru trasarea axelor principale, bornelor de referință, căilor de circulație și a limitelor terenului pus la dispoziția contractantului, precum și pentru materializarea cotelor de nivel în imediata apropiere a terenului.
	4. Achizitorul are obligația de a examina și măsura lucrările care devin ascunse în cel mult 5 zile lucrătoare de la notificarea contractantului. Dacă achizitorul nu respectă termenul menționat, contractantul nu va fi răspunzător de întârzierile/prejudiciile care apar între data expirării termenului de 5 zile lucrătoare și data la care achizitorul va examina și măsura lucrările care devin ascunse direct sau prin reprezentanții săi. În acest caz, perioada de timp cuprinsă între data expirării termenului de 5 zile menționat mai sus și data la care se va finaliza examinarea și măsurarea lucrărilor care devin ascunse se scade din durata ofertată pentru realizarea lucrărilor.
	5. În orice caz, contractantul nu va acoperii lucrările menționate la acest punct înainte ca ele să fie examinate și măsurate. Dacă contractantul nu respectă această obligație, el va suporta toate prejudiciile produse achizitorului.
	6. Achizitorul este pe deplin responsabil de exactitatea documentelor și a oricăror alte informații scrise furnizate contractantului, precum și pentru dispozițiile și livrările sale transmise contractantului în scris.
43. **Sancțiuni pentru neîndeplinirea culpabilă a obligațiilor**
	1. Dispozițiile referitoare la plata de daune - interese din prezentul contract se aplică ca urmare a nerespectării de către o parte a obligațiilor sale contractuale sau ca urmare a producerii unui eveniment aflat în responsabilitatea acestei părți. Dacă nerespectarea unei obligații contractuale de către una dintre părți nu se datorează culpei acesteia, fiind generată de o situație independentă de voința și controlul ei, nu se vor percepe daune - interese.
	2. Sunt considerate situații independente de voința părților următoarele: forța majoră, cazul fortuit, neasigurarea resurselor financiare de către autoritatea finanțatoare, emiterea cu întârzierea a unor autorizații/avize de către instituții publice/alte persoane juridice de drept public sau privat care nu sunt părți în prezentul contract, introducerea de către terțe persoane a unor acțiuni în instanță cu privire la bunurile ce fac obiectul prezentului contract etc. Cazurile menționate mai sus au caracter exemplificativ și nu exhaustiv.
	3. Nu sunt considerate situații independente de voința părților următoarele: nerespectarea dispozițiilor legale în vigoare de către una dintre părți, erorile de proiectare, întârzierile în realizarea activităților ce fac obiectul prezentului contract dacă se datorează neasigurării personalului necesare finalizării lor/lipsei de pregătire sau a pregătirii necorespunzătoare a persoanelor implicate în derularea contractului etc. Cazurile menționate mai sus au caracter exemplificativ și nu exhaustiv.
	4. În cazul în care una din părți nu își îndeplinește sau își îndeplinește în mod necorespunzător obligațiile asumate, cealaltă parte poate cere executarea silită a obligațiilor contractuale neexecutate sau executate în mod necorespunzător.
	5. Dacă nu cere executarea silită a obligațiilor contractuale, creditorul obligației neexecutate sau executate în mod necorespunzător are dreptul la rezilierea contractului, precum și la daune-interese, dacă i se cuvin (conform art. 1549 din Codul Civil). În acest caz, conform art. 1550 din Codul Civil, creditorul obligației neexecutate sau executate în mod necorespunzător poate invoca în mod unilateral rezilierea, aceasta urmând să opereze de plin drept.
	6. Conform art. 1552 din Codul civil, rezilierea unilaterală va avea loc prin notificarea scrisă a debitorului de către creditor cu privire la obligațiile neexecutate sau executate în mod necorespunzător.
	7. Înainte de a invoca rezilierea unilaterală, creditorul obligației neexecutate sau executate în mod necorespunzător va notifica debitorul cu privire la neconformitățile constatate și îi va acorda un termen rezonabil în vederea soluționării lor.
	8. Creditorul obligației neexecutate sau executate în mod necorespunzător poate invoca, conform art. 1553 din Codul Civil, pactul comisoriul fără a mai fi necesară acordarea unui termen sau punerea în întârziere (aceasta rezultând din simplul fapt al neexecutării) în următoarele cazuri:
44. contractantul cesionează obligațiile sale prevăzute în prezentul contract;
45. contractantului i se retrage licența de funcționare sau, după caz, își pierde dreptul de a profesa;
46. interesul național sau local o impune, prin denunțarea unilaterala a contractului de către achizitor;
47. apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale în așa măsură încât îndeplinirea contractului ar fi contrară interesului public;
48. apariția forței majore sau a cazului fortuit, când achizitorul sau contractantul se află în imposibilitatea de a continua contractul, dacă forța majoră sau cazul fortuit acționează sau se estimează ca va acționa o perioadă mai mare decât cea rămasă de executat;
49. nerespectarea dispozițiilor art. 222 alin. (1) din Legea nr. 98/2016 privind achizițiile publice (respectiv modificare contractului de achiziție publică în cursul perioadei sale de valabilitate altfel decât în cazurile și condițiile prevăzute la art. 221 fără organizarea unei noi proceduri de atribuire în conformitate cu dispozițiile legale în vigoare).
50. contractantul se afla, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016 privind achizițiile publice (art. 223 alin. (1) lit. a) din Legea nr. 98/2016 privind achizițiile publice);
51. contractul nu trebuia atribuit contractantului respectiv, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene (art. 223 alin. (1) lit. b) din Legea nr. 98/2016 privind achizițiile publice);
	1. În toate aceste cazuri, contractantul are dreptul de a pretinde numai plata corespunzătoare pentru partea din contract îndeplinită până la data încetării de plin drept a acestuia.
	2. Partea care invocă pactul comisoriu va notifica, în mod obligatoriu, în scris acest lucru celeilalte părți precizând totodată motivul deciziei sale.
	3. În cazul în care una din părți nu își îndeplinește sau își îndeplinește în mod necorespunzător obligațiile asumate, cealaltă parte poate pretinde despăgubiri.
	4. În cazul în care obligațiile neexecutate sau executate cu întârziere privesc plata unor sume de bani, penalitățile se vor calcula conform prevederilor art. 8 din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante. În acest caz, dobânda penalizatoare pentru plata cu întârziere curge de la expirarea termenului prevăzut la art. 6 alin. (1) lit. c) și (2) din actul normativ anterior menționat (prin raportare la activitățile și termenele ce fac obiectul prezentului contract) și până la momentul efectiv al plății. Conform art. 1535 din Codul civil cuantumul dobânzii penalizatoare va fi cel stabilit prin Ordonanței Guvernului nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar sau prin actele normative care vor modifica/completa/înlocui textele de lege menționate anterior.
	5. În cazul altor obligații decât cele având ca obiect plata unei sume de bani, creditorul obligației neexecutate sau executarea cu întârziere are dreptul la daune-interese (compensatorii sau după caz moratorii), egale cu dobânda legală, calculată de la data la care debitorul este în întârziere asupra echivalentului în bani al obligației și până la executarea efectivă a acesteia (în cazul daunelor-interese moratorii), sau până la data la care executarea obligației a devenit imposibilă (în cazul daunelor interese-compensatorii), cu excepția cazului în care creditorul poate dovedi un prejudiciu mai mare cauzat de neexecutarea/întârzierea în executarea obligației. Conform art. 1553 din Codul Civil, punerea în întârziere a debitorului, operează din simplul fapt al neexecutării.
	6. Conform art. 1539 din Codul civil, daunelor-interese moratorii stabilite în prezentul contract sunt stipulate pentru neexecutarea obligațiilor la timp sau în locul menționat ele nefiind de natură să elibereze debitorul de executarea în natură a obligației principale.
	7. În cazul în care, chiar și după aplicarea prevederilor referitoare la penalități din prezentul contract, partea în culpă refuză să își ducă la îndeplinire îndatoririle în termenul stabilit de creditorul obligației neexecutate sau executate necorespunzător, acesta din urmă are dreptul de a duce la îndeplinire el însuși sau prin încheierea de convenții cu terți a oricărei obligații ce incumbă debitorului și care nu a fost îndeplinită de acesta în condițiile stabilite. În acest caz, debitorul obligației neexecutate vă suporta costurile astfel apărute.
	8. Părțile vor stabili de comun acord nivelul despăgubirilor datorate creditorului obligației neexecutate (calculate conform prezentului contract și dispozițiilor legale în vigoare), de către debitor iar dacă acestea nu se înțeleg pe cale amiabilă soluționarea litigiilor apărute se va face de către instanțele de judecată competente.
	9. Nu se vor aplica penalități contractantului în situația în care va fi necesară prelungirea contractului datorită unor evenimente care nu sunt în responsabilitatea sa. Astfel de situații sunt:
* Imposibilitatea de a se asigura finanțarea de către autoritatea contractantă. În acest caz, durata contractului se va prelungii, fără perceperea de penalități, cu perioada de timp cât a subzistat imposibilitatea de finanțare a contractului;
* Necesitatea obținerii de către autoritatea contractantă a unor avize/documente de la alte instituții ale statului sau de la terțe persoane, în situația în care contractul nu se poate executa fără acestea. În acest caz, durata contractului se va prelungii, fără perceperea de penalități, cu perioada de timp cât a durat obținerea avizelor;
* Executarea contactului nu este posibilă datorită unor evenimente meteorologice nefavorabile dovedite cu documente justificative. În acest caz, durata contractului se va prelungii, fără perceperea de penalități, cu perioada de timp în care nu a fost posibilă executarea contractului datorită evenimentelor meteorologice nefavorabile.
* Executarea contractului nu este posibilă datorită acțiunilor sau inacțiunilor unor persoane juridice de drept public/privat sau persoane fizice, terțe de contract, dar a căror implicare este necesară pentru finalizarea acestuia (de exemplu: formularea de către terțe persoane a unor acțiuni în instanță pentru retrocedarea imobilului, terenurilor/ unor terenuri pe care urmează să se realizeze lucrări, necomunicare de către instituțiile statului a unor informații fără de care nu este posibilă executarea contractului etc). În acest caz, durata contractului se va prelungii, fără perceperea de penalități, cu perioada de timp cât subzistă cauzele care fac imposibilă executare și finalizarea în termen a contractului.
	1. Cazurile menționate mai sus au caracter exemplificativ și nu limitativ. Ele au ca scop doar enumerarea celor mai frecvente situații în care nu se poate reține responsabilitatea contractantului pentru nefinalizarea în termen a contractului.
	2. În toate cazurile în care termenul de finalizare a contractului nu se poate respecta din motive neimputabile contractantului, prelungire acestuia se va face doar cu perioada de timp în care nu a fost posibilă executarea contractului și doar cu privire la acele activități a căror realizare a fost blocată de apariției evenimentelor menționate mai sus sau a unora similare.
1. **Garanția de bună execuție a contractului**
	1. Contractantul se obligă să constituie garanția de bună execuție a contractului în cuantum de 10% din prețul contractului fără TVA**.** Garanția de bună execuție se constituie print-un instrument de garantare emis în condiţiile, astfel:
2. scrisoare de garanţie emisă de o instituţie de credit din România sau din alt stat;
3. asigurare de garanţii emisă:

- fie de o societate de asigurări care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;

- fie de o societate de asigurări dintr-un stat terţ printr-o sucursală autorizată în România de către Autoritatea de Supraveghere Financiară. În aceste cazuri, ordinul de începere a contractului se va emite doar după primirea de către achizitor a instrumentului de garantare.

sau

1. prin rețineri succesive din sumele datorate pentru facturile parțiale. În acest caz, ordinul de începere a contractului se va emite doar după ce contractantul va face dovada faptului că a deschis un cont de disponibil distinct la dispoziția achizitorului la unitatea Trezoreriei Statului din cadrul organului fiscal competent în administrarea acestuia. Suma inițială care se depune de către contractant în contul de disponibil astfel deschis nu trebuie să fie mai mică de 0,5% din prețul contractului.
	1. Achizitorul se obligă să elibereze garanția pentru participare numai după ce contractantul a făcut dovada constituirii garanției de bună execuție în una din formele anterior menționate.
	2. În cazul în care garanția de bună execuție este constituită printr-un instrument de garantare dintre cele prevăzute la art. 15.1 lit a) și b), aceasta trebuie să acopere atât perioada de execuție (respectiv până la semnarea procesului - verbal de recepție la terminarea lucrărilor), cât și pe cea de garanție acordată lucrărilor (respectiv până la semnarea procesului - verbal de recepție finală). În acest sens, constituirea garanției se va face în oricare din următoarele forme:
	* Prin prezentarea unui instrument de garantare care acoperă întreaga perioada cuprinsă între data emiterii și data semnării procesului - verbal de recepție finală a lucrărilor. În acest caz, prin instrumentul de garantare se va preciza cuantumul asigurării pentru fiecare etapă (respectiv pentru perioada cuprinsă între data emiterii instrumentului de garantare și data semnării procesului - verbal de recepție la terminarea lucrărilor și pentru perioada cuprinsă între data semnării procesului - verbal de recepție la terminarea lucrărilor și data semnării procesului - verbal de recepție finală). Pentru perioada cuprinsă între data emiterii instrumentului de garantare și data semnării procesului - verbal de recepție la terminarea lucrărilor, cuantumul garanției de bună execuție trebuie să fie de 10% din valoarea contractului. Pentru perioada cuprinsă între data semnării procesului - verbal de recepție la terminarea lucrărilor și data semnării procesului - verbal de recepție finală, cuantumul garanției de bună execuție trebuie să fie de 30% din valoarea garanției de bună execuție aferentă lucrărilor executate.

sau

* + Prin prezentarea unui instrument de garantare care acoperă perioadă cuprinsă între data emiterii și 14 zile de la data semnării procesului - verbal de recepție la terminarea lucrărilor. Pentru această perioada, cuantumul garanției de bună execuție trebuie să fie de 10% din valoarea contractului. Cu 5 zile lucrătoare înainte de expirarea perioadei anterior menționate, contractantul trebuie să prezinte un nou instrument de garantare, care acoperă perioadă cuprinsă între data expirării perioadei de valabilitate a primului instrument de garantare și data semnării procesului - verbal de recepție finală. În acest caz, cuantumul garanției trebuie să fie de 30% din valoarea garanției de bună execuție aferentă lucrărilor executate. În cazul în care contractantul nu prezintă un nou instrument de garantare până la expirarea perioadei de 5 zile lucrătoare anterior menționată, achizitorul va executa instrumentul de garantare pentru acoperirea cuantumului de 30% din valoarea garanției de bună execuție aferentă lucrărilor executate. Suma astfel executată va fi restituită după semnarea procesului - verbal de recepție finală, dacă achizitorul nu a ridicat până la această dată pretenții asupra ei.
	1. În cazul în care, din diverse motive, durata de execuție se prelungește, contractantul are obligația să extindă perioada de valabilitate a instrumentului de garantare/ instrumentelor de garantare cu durata aferentă prelungirii.
	2. Autoritatea contractantă are dreptul de a emite pretenții asupra garanției de bună execuție, oricând pe parcursul îndeplinirii contractului, în limita prejudiciului creat, în cazul în care contractantul nu își îndeplinește, din culpa sa, obligațiile asumate prin contract. Anterior emiterii unei pretenții asupra garanției de bună execuție, autoritatea contractantă va notifica pretenția sa atât contractantului cât și emitentului instrumentului de garantare (în situația în care constituirea garanției s-a realizat printr-un instrument de garantare emis în condițiile legii de o societate bancară sau de o societate de asigurări), precizând obligațiile care nu au fost respectate, precum și modul de calcul al prejudiciului.
	3. În situația executării garanției de bună execuție, parțial sau total, contractantul are obligația de a reîntregii garanția în cauză raportat la restul rămas de executat.
	4. Clauzele referitoare la garanția de bună execuție nu vor avea ca efect degrevarea părților de celelalte obligații stabilite prin prezentul contract (precum, dar fără a se limita la, termene de execuție, plata de daunele interese etc). Prin urmare, în cazul în care prin reținerea garanției de bună execuție nu se acoperă complet prejudiciul cauzat achizitorului, acesta are dreptul de a solicita repararea sa integrală pe cheltuiala părții în cupă.
	5. În cazul în care pe parcursul executării contractului se suplimentează valoarea acestuia, contractantul are obligația de a completa garanția de bună execuție în corelație cu noua valoare a contactului de achiziție publică.
	6. Garanția tehnică este distinctă de garanția de bună execuție a contractului.

**CLAUZE SPECIFICE**

1. **Începerea și execuția contractului**
	1. Contractantul are obligația de a începe activitatea de proiectare și ulterior de execuție a lucrărilor la datele stabilite în prezentul contract.
	2. Contractantul trebuie să notifice achizitorului și instituțiilor abilitate ale statului data începerii efective a lucrărilor.
	3. Activitățile de proiectare și execuție a lucrărilor trebuie să se deruleze conform obligațiilor asumate și să fie terminate la data stabilită. Datele intermediare, dacă acestea există, se consideră date contractuale.
	4. Contractantul va prezenta, la cererea achizitorului, graficul de execuție de detaliu, alcătuit în ordinea tehnologică de execuție. În cazul în care, după opinia achizitorului, pe parcurs, desfășurarea lucrărilor nu concordă cu graficul de execuție a lucrărilor, la cererea achizitorului, contractantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe contractant de niciuna dintre îndatoririle asumate prin contract.
	5. În cazul în care contractantul întârzie începerea activității de proiectare și/sau de executare a lucrărilor, terminarea pregătirilor sau dacă nu își îndeplinește orice alte îndatoriri prevăzute în contract, achizitorul este îndreptățit să-i fixeze contractantului un termen până la care activitatea să intre în normal și să îl avertizeze că, în cazul neconformării, la expirarea termenului stabilit îi va rezilia contractul.
	6. Achizitorul are dreptul de a supraveghea modul de realizare a proiectului tehnic și de execuției a lucrărilor precum și de a stabili conformitatea lor cu specificațiile din contract, documentația de atribuire și ofertă. Părțile contractante au obligația de a notifica, în scris, una celeilalte, identitatea reprezentanților lor atestați profesional pentru acest scop (de exemplu, pentru etapa de execuție a lucrărilor, responsabilul tehnic cu execuția din partea contractantului și dirigintele de șantier sau, dacă este cazul, altă persoană fizică sau juridică atestată potrivit legii, din partea achizitorului).
	7. Contractantul are obligația de a asigura accesul persoanelor desemnate de achizitor la locul de muncă, în ateliere, depozite și oriunde se desfășoară activitățile legate de îndeplinirea obligațiilor asumate prin contract, inclusiv pentru verificarea lucrărilor ascunse.
	8. Materialele utilizate trebuie să fie de calitatea prevăzută în documentația de execuție. Verificările și testările materialelor folosite la execuția lucrărilor, precum și condițiile de trecere a recepției provizorii și a recepției finale sunt cele prevăzute de legislația în vigoare și, dacă este cazul, cele stabilite de părți.
	9. Contractantul are obligația de a asigura instrumentele, utilajele și materialele necesare pentru verificarea, măsurarea și testarea lucrărilor. Costul probelor și încercărilor, inclusiv manopera aferentă acestora, revin contractantului.
	10. Probele neprevăzute și comandate de achizitor pentru verificarea unor lucrări sau materiale puse în operă vor fi suportate de contractant dacă se dovedește că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.
	11. Contractantul are obligația de a nu acoperi lucrările care devin ascunse, fără aprobarea achizitorului.
	12. Contractantul are obligația de a notifica achizitorului, ori de câte ori astfel de lucrări, inclusiv fundațiile, sunt finalizate, pentru a fi examinate și măsurate.
	13. Contractantul are obligația de a dezveli orice parte sau părți de lucrare, la dispoziția achizitorului, și de a reface această parte sau părți de lucrare, dacă este cazul.
	14. În cazul în care se constată că lucrările sunt de calitate corespunzătoare și au fost executate conform documentației de execuție, atunci cheltuielile privind dezvelirea și refacerea vor fi suportate de către achizitor, iar în caz contrar, de către contractant.
2. **Întârzierea și sistarea lucrărilor**
	1. În cazul în care:
3. volumul sau natura lucrărilor neprevăzute care nu se datorează culpei contractantului
4. condițiile climaterice excepțional de nefavorabile constate de autoritățile abilitate ale statului
5. oricare alt motiv de întârziere care nu se datorează culpei contractantului și nu a survenit prin încălcarea contractului de către acesta

îndreptățesc contractantul de a solicita prelungirea termenului de execuție a lucrărilor sau a oricărei părți a acestora, atunci, prin consultare, părțile vor stabili:

1. orice prelungire a duratei de execuție (dacă este cazul) la care contractantul are dreptul
2. totalul cheltuielilor suplimentare (dacă este cazul), care se va adăuga la prețul contractului în situația în care conform legilor aplicabile nu se impune organizarea unei noi proceduri de atribuire. În caz contrar se va proceda la organizarea unei proceduri de atribuire pentru lucrările suplimentare.
	1. Contractantul are dreptul de a sista lucrările sau de a diminua ritmul execuției dacă achizitorul nu își respectă obligațiile de plată în termenul stabilit prin prezentul contract. În acest caz sistarea sau diminuarea ritmului de execuție va fi permisă doar după ce contractantul va notifica, în scris, acest fapt achizitorului.
	2. În cazul în care, pe parcursul derulării contractului, achizitorul constată neconformități în îndeplinirea cerințelor de performanță și calitate stabilite prin prezentul contract, va fi îndreptățit să solicite contractantului remedierea, îndeplinirea sau conformarea la obligațiile contractuale. Contractantul se obligă să se conformeze solicitărilor achizitorului în termenul stabilit de acesta din urmă fără a se modifica valoarea contractului.
	3. Contractantul are dreptul să refuze conformarea la solicitările achizitorului doar dacă astfel se încalcă prevederile legale sau se pune în pericol siguranța persoanelor aflate pe șantier, a lucrărilor, a riveranilor sau a terților. În acest caz, contractantul va comunica, în scris, achizitorului temeiurile legale/tehnice care au stat la baza deciziei sale.
	4. Achizitorul poate decide suspendarea executării contractului, în situația în care există suspiciuni cu privire la eventuale neconformități ale contractantului în îndeplinirea cerințelor de performanță și calitate stabilite prin prezentul contract, notificând în acest sens contractantul. În cazul în care, în urma verificărilor efectuate, se constată că suspiciunile achizitorului sunt întemeiate, orice întârziere datorată acestui fapt va da dreptul autorității contractante de a percepe daune - interese. În caz contrar, orice prelungire a duratei de realizare a contractului datorată acestui fapt se va face fără perceperea de daune - interese. Prelungirea va fi egală cu durata suspendării.
	5. În cazul în care contractantul nu își execută sau își execută în mod necorespunzător obligațiile asumate acesta va suporta toate pagubele produse achizitorului prin acțiunile și/sau inacțiunile sale.
	6. Dacă nerespectarea culpabilă a obligațiilor asumate de contractant are ca efect retragerea parțială sau totală a finanțării, acesta va suporta integral prejudiciul creat achizitorului (altfel spus, valoarea finanțării nerambursabile pierdută de autoritatea contractantă).
	7. Părțile vor stabili de comun acord nivelul despăgubirilor datorate achizitorului iar dacă acestea nu se înțeleg pe cale amiabilă, soluționarea litigiilor apărute se va face de către instanțele de judecată competente.
3. **Finalizarea lucrărilor**
	1. Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit de părți, trebuie finalizat în termenul convenit, termen care se calculează de la data începerii lucrărilor.
	2. Recepția se poate face și pentru părți ale lucrării, distincte din punct de vedere fizic și funcțional.
	3. La finalizarea lucrărilor, contractantul are obligația de a notifica, în scris, achizitorului că sunt îndeplinite condițiile de recepție, solicitând acestuia convocarea comisiei de recepție.
	4. Proiectantul va prezenta referatele pe specialități cu privire la modul în care a fost executată lucrarea (art. 15 alin. (3) lit. i) din H.G. nr. 273/1994 privind aprobarea Regulamentului de recepție a lucrărilor de construcții și instalații aferente acestora);
	5. Conform art. 8 alin. (1) din H.G. nr. 273/1994 privind aprobarea Regulamentului de recepție a lucrărilor de construcții și instalații aferente acestora, investitorul va organiza începerea recepției în maximum 15 zile calendaristice de la notificarea terminării lucrărilor și va comunica data stabilită:
4. membrilor comisiei de recepție
5. contractantului
6. proiectantului
	1. Conform art. 12 din H.G. nr. 273/1994 privind aprobarea Regulamentului de recepție a lucrărilor de construcții și instalații aferente acestora, în cazul în care investitorul nu stabilește, în urma comunicării primite, o dată pentru recepția lucrărilor în termenul menționat anterior sau dacă la data fixată nu se prezintă la locul de recepție, direct sau prin împuternicit, contractantul va reînnoi cererea pentru fixarea unei noi date de recepție.
	2. Dacă nici până la expirarea acestui al doilea termen investitorul nu fixează recepția sau dacă comisia de recepție nu se prezintă la data fixată direct sau prin împuternicit legal, contractantul va stabili un termen de recepție în intervalul de 12 zile calendaristice de la expirarea celui de-al doilea termen. Contractantul va comunica investitorului în timp util termenul pe care l-a fixat.
	3. Dacă investitorul, prin comisia de recepție, nu se prezintă la termenul fixat și nici nu a convenit cu contractantul, înainte de termenul fixat de acesta, asupra unui alt termen pentru recepție, contractantul va notifica în scris investitorului ultimul termen de întrunire a comisiei de recepție. În notificare, contractantul va preciza, totodată, că investitorul va răspunde pentru acoperirea tuturor pagubelor produse prin neconvocarea comisiei de recepție.
	4. Conform art. 19 din H.G. nr. 273/1994 privind aprobarea Regulamentului de recepție a lucrărilor de construcții și instalații aferente acestora, absența contractantului de la recepție nu constituie motiv pentru amânarea și/sau anularea actului de recepție.
	5. Comisia de recepție are obligația de a constata stadiul îndeplinirii contractului prin corelarea prevederilor acestuia cu documentația de execuție și cu reglementările în vigoare. În funcție de constatările făcute, achizitorul are dreptul de a aproba sau de a respinge recepția.
	6. În cazul în care comisia de recepție constată că sunt lipsuri sau deficiențe, acestea vor fi notificate contractantului, stabilindu-se și termenele pentru remediere și finalizare.
	7. Contractantul are la dispoziție 20 de zile calendaristice de la data primirii procesului-verbal de recepție, amânare sau de respingere a recepției pentru a contesta obiecțiile sau respingerea.
	8. După constatarea remedierii tuturor lipsurilor și deficiențelor, la o nouă solicitare a contractantului, achizitorul va convoca comisia de recepție.
	9. Conform art. 23 din H.G. nr. 273/1994 privind aprobarea Regulamentului de recepție a lucrărilor de construcții și instalații aferente acestora dacă contractantul nu-și îndeplinește obligațiile referitoare la remedierea deficiențelor constatate de comisia de recepție până la expirarea termenului de remediere convenit, investitorul îl va soma în acest sens, iar dacă contractantul nu dă curs somației, investitorul este în drept să execute remedierile pe cheltuiala și riscul contractantului în culpă și să pretindă plata prejudiciului produs.
	10. În cazul în care părțile nu ajung la un acord pentru rezolvarea neînțelegerilor ivite cu ocazia încheierii procesului-verbal de recepție, ele se pot adresa instanței judecătorești competente.
	11. Conform art. 32 și 33 din H.G. nr. 273/1994 privind aprobarea Regulamentului de recepție a lucrărilor de construcții și instalații aferente acestora recepția finală este convocată de investitor în cel mult 15 zile după expirarea perioadei de garanție.
	12. La recepția finală participă:
7. investitorul;
8. comisia de recepție numită de investitor;
9. proiectantul lucrării;
10. contractantul.
	1. Proiectantul va întocmi și prezenta, în numele achizitorului, referatul privind urmărirea comportării în exploatare a construcției, pe perioada de garanție (art. 27 alin. (1) lit. b) din H.G. nr. 273/1994 privind aprobarea Regulamentului de recepție a lucrărilor de construcții și instalații aferente acestora)
	2. În cazul în care recepția finală a fost respinsă lucrarea va fi pusă în stare de conservare prin grija și pe cheltuiala investitorului, iar utilizarea ei va fi interzisă. Investitorul se va putea îndrepta pentru recuperarea pagubelor împotriva factorilor implicați în executarea construcției, vinovați de viciile constatate cu ocazia recepției, cât și pentru nefuncționarea construcțiilor și/sau a instalațiilor aferente acestora (art. 38 din H.G. nr. 273/1994 privind aprobarea Regulamentului de recepție a lucrărilor de construcții și instalații aferente acestora).
11. **Perioada de garanție tehnică acordată lucrărilor**
	1. Perioada de garanție curge de la data recepției la terminarea lucrărilor și până la recepția finală. Durata garanției este de **……. luni.**
	2. Dispozițiile din prezentul contract și/sau din legislația în vigoare privind viciile structurii de rezistență se aplică în mod corespunzător și nu sunt limitate la termenul prevăzut la alin. precedent.
	3. În perioada de garanție, contractantul are obligația, în urma dispoziției date de achizitor, de a executa toate lucrările de modificare, reconstrucție și remediere a viciilor și a altor defecte a căror cauză este nerespectarea clauzelor contractuale și/sau a prevederilor legale.
	4. De asemenea, contractantul are obligația de a executa toate lucrările de modificare, reconstrucție și remediere a viciilor și a altor defecte datorate culpei sale, pe cheltuiala proprie, în cazul în care ele sunt necesare datorită:
12. utilizării de materiale, de instalații sau a unei manopere neconforme cu prevederile contractului/legii,
13. neglijenței sau neîndeplinirii de către contractant a oricăreia dintre obligațiile explicite sau implicite care îi revin în baza contractului/legii.
	1. În cazul în care defecțiunile nu se datorează contractantului, lucrările fiind executate de către acesta conform prevederilor contractului, costul remedierilor va fi evaluat și plătit ca lucrări suplimentare în cazul în care, conform legilor aplicabile, nu se impune organizarea unei noi proceduri de atribuire. În caz contrat se va organiza o nouă procedură de atribuire.
	2. În cazul în care reprezentații autorității contractante sau ai instituțiilor finanțatoare și/sau de control constată că anumite servicii/lucrări ce fac obiectul prezentului contract nu au fost realizate corespunzător, contractantul are obligația de a le reface fără alte costuri suplimentare. Obligația de refacere a serviciilor/lucrărilor neconforme, în perioada de garanție, subzistă și în situația în care ele au fost recepționate și/sau plătite de achizitor fără ca neconformitățile să fie identificate la momentul respectiv.
14. **Modalități de plată**
	1. Pentru lucrările executate/serviciile prestate, plățile datorate de achizitor contractantului sunt cele declarate în propunerea financiară, anexă la contract.
	2. Conform art. 9 alin. (1) din Legea nr. 98/2016 privind achizițiile publice cu modificările ulterioare, prețurile din prezentul contract sunt calculate fără T.V.A. Având în vedere cele precizate anterior, precum și prevederile Deciziei nr. 2/2011 a Comisiei fiscale centrale, în cazul în care pe durata contractului au loc modificări ale cotei T.V.A., valoarea acestuia se va determina prin aplicarea noilor cote de T.V.A. În cazul în care modificarea cotei T.V.A. duce la majorarea valorii contractului, din motive de angajament bugetar, se va încheia un act adițional în acest sens. Dacă modificarea cotei T.V.A. nu conduce la majorarea valorii contractului (sau dimpotrivă are ca efect diminuarea acesteia), se va aplica, în mod automat, noua cotă de T.V.A., fără a mai fi necesară încheierea unui act adițional în acest sens.
	3. Achizitorul se obligă să recepționeze și să plătească lucrările executate și serviciile prestate dacă acestea corespund calitativ și cantitativ prevederilor documentației de atribuire, ofertei și legilor în vigoare.
	4. Plata facturilor se va face în termenele prevăzute de lege.
	5. Lucrările executate vor fi decontate pe baza verificării și certificării de către reprezentanții achizitorului (respectiv diriginți de șantier sau alte persoane desemnate în acest sens de achizitor), a situațiilor de plata însoțite de documentele justificative aferente, avându-se în vedere doar lucrările efectiv (real) executate și calitatea acestora.
	6. Plata serviciilor de proiectare (respectiv întocmirea proiectului tehnic de execuție, a documentațiilor tehnice pentru obținerea avizelor, acordurilor și autorizațiilor P.A.C. și P.O.E.), se va face după recepția lor, în conformitate cu prevederile art. 6 alin. (2) din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante cu modificările ulterioare. Conform acestui text de lege, procedura de recepție sau verificare nu poate depăși 30 de zile calendaristice. Prin excepție, în cazuri justificate în mod obiectiv de natura sau caracteristicile contractului, procedura de recepție sau verificare poate avea o durată mai mare de 30 de zile calendaristice. Conform prevederilor art. 13 alin. (1) și (2) din Legea nr. 10/1995 privind calitatea în construcții cu modificările ulterioare, verificarea proiectelor este obligatorie. De asemenea, în Anexa 9, Secțiunea 1, punctul 3 din contractul de finanțare se prevede faptul că proiectul trebuie depus și verificat inclusiv de către O.I. În sfârșit, proiectul tehnic de execuție precum și documentațiile P.A.C. și P.O.E. sunt analizate și cu ocazia obținerii avizelor, acordurilor și autorizațiilor necesare pentru începerea lucrărilor. Având în vedere cele menționate anterior, recepția serviciilor de proiectare se va face doar după finalizarea acestor etape și după remedierea, de către proiectant, a oricăror neconformități constatate cu această ocazie.
	7. Serviciile de asistență tehnică din partea proiectantului se vor presta și se vor deconta proporțional cu valoarea lucrărilor executate în perioada pentru care se solicită plata acestora.
	8. Dacă achizitorul nu onorează facturile în termenul prevăzut de lege, contractantul poate sista sau diminua prestarea serviciilor/executarea lucrărilor (dacă acestea nu au fost finalizate) și/sau de a urmări realizarea drepturilor sale în condițiile stabilite de legile în vigoare și de prezentul contract. Imediat ce achizitorul își onorează restanța, contractantul va relua prestarea serviciilor/executarea lucrărilor în cel mai scurt timp posibil (dacă acestea nu au fost finalizate).
	9. Plățile parțiale nu influențează responsabilitatea contractantului. Ele nu se consideră, de către achizitor, ca recepție a serviciilor prestate/lucrărilor executate.
	10. Recepționarea și plata de către achizitor a serviciilor de proiectare și/sau a lucrării (fie că este vorba de recepția la terminarea lucrării sau recepția finală), nu înlătură răspunderea contractantului pentru viciile acestora.
	11. Conform art. 218 alin. (1) din Legea nr. 98/2016 privind achizițiile publice, autoritatea contractantă va efectua, la solicitarea expresă a subcontractanților, plăți directe către aceștia (corespunzător părții/părților din contract îndeplinită/îndeplinite de ei) în conformitate cu dispozițiile legale aplicabile și în măsura în care natura contractului permite acest lucru. În acest caz, are loc transferul de drept al obligațiilor de plată către subcontractanți pentru partea/părțile din contract realizată/realizate de ei. Transferul va opera din momentul în care a fost confirmată îndeplinirea obligațiilor asumate prin contractul de subcontractare.
	12. În vederea efectuării de plăți directe către subcontractori, aceștia își vor exprima (la momentul încheierii contractului de achiziție publică sau, după caz, la momentul introducerii acestora în contractul de achiziție publică), opțiunea de a fi plătiți direct de către autoritatea contractantă.
	13. Achizitorul va efectua plățile directe către subcontractanții agreați doar atunci când prestația acestora este confirmată prin documente agreate de toate părțile (respectiv autoritate contractantă, contractant și subcontractant) sau de autoritatea contractantă și subcontractant atunci când, în mod nejustificat, contractantul blochează confirmarea executării obligațiilor asumate de subcontractant.
	14. Dispozițiile referitoare la plata directă a subcontractanților nu va diminua răspunderea contractantului în ceea ce privește modul de îndeplinire contractului de achiziție publică.
	15. Prin excepție de la prevederile alin. anterior, contractantul nu va răspunde pentru îndeplinirea obligațiilor ce cad în sarcina subcontractantului, în situația în care a comunicat motivat achizitorului faptul că subcontractantul nu și-a îndeplinit o pare/toate obligațiile iar achizitorul procedează totuși la recepția și plata serviciilor/lucrărilor respective fără a ține cont de obiecțiile contractantului. Exceptarea de la răspundere se referă doar la serviciile și/sau lucrările care îndeplinesc în mod cumulativ condițiile precizate anterior (respectiv sunt realizate de către subcontractant și achitate de către achizitor iar contractantul l-a înștiințat în scris și motivat pe achizitor despre neconformitățile constatate înainte ca acesta să facă recepția și plata serviciilor/lucrărilor aflate în dispută).
15. **Clauze de revizuire referitoare la indexarea prețului (clauze de indexare)**
	1. Prevederile prezentului articol se interpretează și după caz se completează cu prevederile art. 221 din Legea nr. 98/2016 privind achizițiile publice conform căruia contractele de achiziție publică pot fi modificate, fără organizarea unei noi proceduri de atribuire, atunci când modificările, indiferent dacă sunt sau nu sunt evaluabile în bani și indiferent de valoarea acestora, au fost prevăzute în documentele achiziției inițiale sub forma unor clauze de revizuire clare, precise și fără echivoc, care pot include clauze de revizuire a prețului sau orice alte opțiuni.
	2. Dispozițiile din prezentul contract referitoare la modificarea acestuia se completează și cu cele ale Instrucțiunii A.N.A.P. nr. 1/2021 privind modificarea contractului de achiziţie publică/contractului de achiziţie sectorială/acordului-cadru sau, dacă este cazul, cu cele ale actelor normative care vor înlocui acest text de lege.
	3. Pentru serviciile prestate și lucrările executate, plățile datorate de achizitor contractantului sunt cele ofertate. Riscul întocmirii ofertei și a evaluării corecte a sumelor necesare realizării contractului revine în întregime ofertantului.
16. **Clauze de revizuire referitoare la modificarea duratei contractului**
	1. Sunt considerate clauze de revizuire și cele referitoare la prelungirea duratei de finalizare a serviciilor/lucrării dacă se respectă în mod cumulativ următoarele condiții:
17. prelungirea nu se datorează acțiunilor sau inacțiunilor contractantului (cum ar fi, dar fără a se limita la: neasigurarea personalului, mijloacelor tehnice sau materialelor necesare realizării contractului, ritmul lent de lucru, managementul defectuos etc.);
18. necesitatea prelungirii contractului de achiziție se datorează unor situații care nu puteau fi prevăzute în mod rezonabil la data încheierii acestuia. Sunt considerate astfel de situați: cutremurele, inundațiile, alunecările de teren, incendiile, războaiele, revoluțiile, reducerile bugetare care fac imposibilă finanțarea lucrării de către achizitor, întârzierile înregistrat în emiterea unor documente/avize/ autorizații/acorduri etc., de către instituții publice sau alte persoane juridice de drept public sau privat care sunt terțe de prezentul contract și în măsura în care aceste întârzieri nu se datorează culpei contractantului etc.

Situațiile menționate mai sus au doar caracter exemplificativ. Ele nu sunt menite să acopere, în mod exhaustiv, toate cazurile în care este posibilă prelungirea duratei de finalizare a serviciilor/lucrărilor ce fac obiectul prezentului contract.

* 1. În toate cazurile prevăzute la aliniatul precedent, prelungirea contractului se va face, prin act adițional, cu perioada de timp strict necesară pentru înlăturarea efectelor situațiilor care au generat decalarea termenului de finalizare a contractului.
	2. În situația în care contractantul nu finalizează în termen prestarea serviciilor/execuția lucrărilor ce fac obiectul prezentului contract, iar acest lucru nu se poate încadra în unul din cazurile menționate anterior cu privire la prelungirea duratei contractului, se vor aplica prevederile referitoare la perceperea de daune – interese din prezentul contract.
1. **Clauze de revizuire referitoare la schimbarea personalului**
	1. Schimbarea personalului (dacă prin fișa de date a achiziției s-au solicitat anumiți specialiști) va fi considerată ca încadrându-se în limitele clauzelor de revizuire doar în condițiile în care noul expert îndeplinește cerințele stabilite de autoritatea contractantă pentru persoana pe care o înlocuiește.
	2. În vederea demonstrării faptul că specialistul propus respectă cerințele stabilite de achizitor pentru persoana pe care o înlocuiește, contractantul va depune documente justificative care vor devenii anexă la actul adițional încheiat în acest sens.
2. **Clauze de revizuire referitoare la subcontractanți**
	1. Înlocuirea/introducerea subcontractanților din/în contract va fi considerată ca încadrându-se în clauzele de revizuire dacă se respectă condițiile stabilite în mod cumulativ la secțiunea „Subcontractanți și terți susținători” din prezentul contract.
3. **Clauze de revizuire referitoare la înlocuirea contractantului inițial**
	1. Conform prevederilor art. 6 din Instrucțiunea A.N.A.P. nr. 1/2021, înlocuirea contractantului inițial este considerată aplicare strictă a prevederilor contractului în următoarele situații:

a) ca urmare a unei clauze de revizuire stabilite de autoritatea/entitatea contractantă în contractul/acordul-cadru inițial; aplicarea acestei clauze ar putea fi prevederea contractuală conform căreia, în cazul în care contractantul întâmpină dificultăți în implementare, terțul susținător, introdus în ofertă și nominalizat în contract, va prelua îndeplinirea obligațiilor contractuale, conform celor asumate la nivelul angajamentului ferm anexă la contract, fără ca prin aceasta să se reducă, să se extindă sau să se elimine obligațiile și responsabilitățile stipulate în contractul inițial și fără a fi afectat caracterul general al acestuia

b) atunci când drepturile și obligațiile contractantului inițial rezultate din contract/acordul-cadru sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, achiziție sau insolvență, de către un alt operator economic care îndeplinește criteriile de calificare și selecție stabilite inițial, cu condiția ca această modificare să nu presupună alte modificări substanțiale ale contractului/acordului-cadru și să nu se realizeze cu scopul de a eluda aplicarea procedurilor de atribuire prevăzute de legislația în domeniul achizițiilor publice/sectoriale; verificarea criteriilor de calificare și selecție stabilite inițial se face prin raportare la noul contractant;

c) atunci când autoritatea/entitatea contractantă își asumă obligațiile contractantului fată de subcontractanții acestuia, respectiv aceștia își asumă obligațiile contractantului fată de autoritatea/entitatea contractantă; în aplicarea acestei prevederi se poate introduce o clauză contractuală potrivit căreia, la încetarea anticipată a contractului, contractantul cesionează autorității/entității contractante, la cererea acesteia, contractele încheiate cu subcontractanții acestuia.

* 1. În toate cazurile menționate mai sus se va încheia un act adițional prin care terțul susținător, subcontractantul sau operatorul economic nou înființat vor fi incluși drept parte contractantă, fără însă a se reduce, extinde, introduce sau elimina alte obligații și responsabilități față de cele stipulate în prezentul contract și fără a se afecta caracterul general al acestuia.
1. **Modul de implementare a clauzelor de revizuire**
	1. În cazul în care contractantul solicită aplicarea prevederilor referitoare la clauzele de revizuire din prezentul contract, el va trebui să adreseze achizitorului o cerere motivată în acces sens și să aștepte acordul scris al acestuia.
	2. După primirea cererii, achizitorul se va pronunța asupra ei sau, după caz, se va adresa organelor abilitate pentru a obține un punct de vedere în acest sens.
	3. Răspunsul motivat al achizitorului va fi comunicat în scris contractantului. În cazul în care contractantul nu așteaptă răspunsul achizitorului sau în ciuda răspunsului negativ, procedează la implementarea măsurilor propuse acesta va suporta toate pagubele produse achizitorului.
2. **Asigurări**
	1. În termen de 5 zile lucrătoare de la data semnării contractului de achiziție publică, contractantul va încheia o asigurare ce va cuprinde toate riscurile ce ar putea apărea privind serviciile prestate, lucrările executate, utilajele, instalațiile de lucru, echipamentele, materialele pe stoc, personalul propriu și reprezentanții împuterniciți să verifice, să testeze sau să recepționeze lucrările, precum și daunele sau prejudiciile aduse către terțe persoane fizice sau juridice de drept public sau privat.
	2. Asigurarea se va încheia cu o agenție de asigurare sau alte instituții acreditate prin lege în acest sens.
	3. Contractantul are obligația de a prezenta achizitorului, ori de câte ori i se va cere, polița sau polițele de asigurare și recipisele pentru plata primelor curente (actualizate).
	4. Contractantul are obligația de a se asigura că subantreprenorii (dacă aceștia există) au încheiat asigurări pentru partea lor din contract în aceleași condiții și pentru aceleași riscuri cu cele stabilite prin prezentul contract. El va solicita subantreprenorilor să prezinte achizitorului, la cerere, polițele de asigurare și recipisele pentru plata primelor curente (actualizate).
	5. Achizitorul nu va fi responsabil pentru niciun fel de daune-interese, compensații plătibile prin lege, în privința sau ca urmare a unui accident sau prejudiciu adus unui muncitor sau altei persoane angajate de contractant, cu excepția unui accident sau prejudiciu rezultând din vina sa.
3. **Amendamente**
	1. Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.
	2. Prevederile prezentului art. nu se aplică acelor clauze pentru a căror modificare legea impune îndeplinirea unor condiții speciale, atât timp cât aceste condiții nu sunt îndeplinite.
4. **Subcontractanți și terți susținători**
	1. Contractantul are obligația de a încheia contracte cu subcontractanții desemnați (dacă există), în aceleași condiții în care el a semnat contractul cu achizitorul.
	2. Contractantul are obligația de a prezenta toate contractele încheiate de el cu subcontractanții desemnați în ofertă.
	3. Lista subcontractanților, cu datele de recunoaștere ale acestora, cât și contractele încheiate cu aceștia devin anexe la prezentul contract.
	4. În raporturile dintre părți, contractantul este pe deplin răspunzător față de achizitor de modul în care subcontractantul/terțul susținător își îndeplinește partea sa din contract/activitățile pentru care a acordat susținerea.
	5. Înlocuirea/introducerea subcontractanților din/în contract se poate face în următoarele cazuri:
5. înlocuirea privește subcontractanții nominalizați în ofertă și activitățile care au fost indicate în ofertă ca fiind realizate de subcontractanți. În această situație valoarea aferentă activităților subcontractate va fi cel mult egală cu valoarea declarată în cadrul ofertei ca fiind subcontractată, la care se pot adăuga numai ajustările prețurilor efectuate conform prevederilor prezentului contract (conform clauzelor de indexare/revizuire) și a legilor în vigoare. De asemenea, obiectul noului contract de subcontractare nu va putea să modifice obiectul contractului de subcontractare anterior. În sfârșit obiectul și valoarea noului contract de subcontractare nu vor putea conține lucrările executate/serviciile prestate de către subcontractantul inițial și nici valoarea aferentă acestora.
6. declararea unor noi subcontractanți ulterior datei semnării contractului de achiziție publică în condițiile în care lucrările/serviciile ce urmează a fi subcontractate au fost prevăzute în ofertă fără însă a se indica inițial opțiunea subcontractării acestora, dacă se îndeplinesc următoarele condiții cumulative:
	* 1. introducerea unui nou subcontractant nu are impact asupra îndeplinirii criteriilor de calificare/selecție sau în privința aplicării criteriului de atribuire raportat la momentul evaluării ofertelor;
		2. introducerea unui nou subcontractant nu modifică prețul contractului dintre autoritatea contractantă și contractant (cu excepția cazurilor de aplicare a clauzelor de indexare/revizuire a prețului prevăzute în contract și legislația în vigoare);
		3. introducerea unui nou subcontractant este strict necesară pentru îndeplinirea contractului de achiziție publică;
		4. prin introducerea unui nou subcontractant nu este schimbat caracterul general al obiectului contractului de achiziție publică (altfel spus, scopul contractului precum și indicatorii principali ce caracterizează rezultatul respectivului contract rămân nemodificați).
7. renunțarea/retragerea subcontractanților din contractul de achiziție publică. În acest caz, contractantul are obligația de a prelua partea/părțile din contract aferente activității subcontractate sau de a înlocui subcontractul cu unul nou în condițiile prevăzute la litera a).
	1. Înlocuirea/implicarea subcontractanților după data semnării contractului se poate realiza doar cu acordul autorității contractante.
	2. Contractantul are obligația de a se asigura de faptul că toate contractele încheiate între el și subcontractanții săi vor conține în mod obligatoriu cel puțin următoarele elemente:
8. activitățile ce urmează a fi subcontractate;
9. numele, datele de contact, reprezentanții legali ai subcontractanților;
10. valoarea aferentă prestațiilor ce revin subcontractanților.

* 1. În cazul declarării unor noi subcontractanți ulterior datei semnării contractului de achiziție publică, aceștia au obligația de a prezenta o declarație pe propria răspundere prin care își asumă respectarea prevederilor caietului de sarcini și a propunerii tehnice depuse de către contractant la procedura de achiziție publică, aferentă activității supuse subcontractării.
	2. De asemenea, noii subcontractanți au obligația de a transmite certificatele și alte documente necesare pentru verificarea inexistenței unor situații de excludere (așa cum sunt prevăzute acestea în Legea nr. 98/2016 privind achizițiile publice cu modificările ulterioare) și a resurselor/capabilităților corespunzătoare părților de implicare în contractul de achiziție publică.
	3. În toate cazurile de înlocuire sau de introducere a subcontractanților, atât documentele doveditoare menționate anterior cât și contractele de subcontractare vor fi prezentate cu cel puțin 15 zile înainte de momentul începerii executării lucrărilor/prestării serviciilor de către noii subcontractanți.
	4. În cazul în care contractantul invocă susținerea unei terț, angajamentul ferm de susținere depus în cadrul ofertei de către acesta va deveni anexă la contract. Acest document va trebui să conțină în mod obligatoriu angajamentul terțului că va asigura, ori de câte ori este nevoie, susținerea contractantului dacă acesta întâmpină dificultăți pe parcursul executării contractului în domeniile care au făcut obiectul susținerii.
	5. De asemenea, cu titlu de garanție, angajamentul ferm va conține și o clauză cu privire la faptul că părțile (respectiv contractantul și terțul susținător), sunt de acord cu cesionarea către achizitor a dreptului de a urmării orice pretenție la daune pe care contractantul ar putea să o aibă împotriva terțului susținător pentru nerespectarea obligațiilor asumate prin angajamentul ferm de susținere.
1. **Cesiunea**
	1. Contractantul are obligația de a nu transfera total sau parțial obligațiile sale asumate prin contract.
2. **Forța majoră**
	1. Forța majoră trebuie constatată de o autoritate competentă.
	2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.
	3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
	4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
	5. Dacă forța majoră acționează sau se estimează că va acționa o perioadă mai mare decât cea rămasă de executat din contract, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.
3. **Soluționarea litigiilor**
	1. Achizitorul și contractantul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
	2. Dacă, după 15 zile de la începerea acestor tratative, achizitorul și contractantul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești competente din România.
4. **Limba care guvernează contractul**
	1. Limba care guvernează contractul este limba română.
5. **Legea aplicabilă contractului**
	1. Contractul va fi interpretat conform legilor din România.
6. **Comunicări**
	1. Orice comunicare între părți, referitoare la îndeplinirea prezentului contract, trebuie să fie transmisă în scris.
	2. Orice document scris trebuie înregistrat atât în momentul transmiterii, cât și în momentul primirii.
	3. Comunicările între părți se pot face și prin telefon, telegramă, telex, fax sau e-mail, cu condiția confirmării în scris a primirii comunicării și a conținutului acesteia.
7. **Clauze finale**
	1. Încetarea prezentului contract nu va avea ca efect degrevarea de obligații a părților, în cazul în care, prin natura lor, obligațiile respective rămân în vigoare și după încetarea contractului.
	2. De asemenea, părțile rămân răspunzătoare, în limita termenelor legale de prescripție, pentru orice fapte/acte întreprinse de către acestea pe perioada desfășurării contractului și ale căror rezultate apar după încetarea efectelor contractului dacă ele sunt de natură să prejudicieze interesele și drepturile legitime ale celeilalte părți.
	3. În cazul în care părțile își încalcă obligațiile lor, neexercitarea de partea care suferă un prejudiciu a dreptului de a cere executarea întocmai sau prin echivalent a obligației respective nu înseamnă ca ea a renunțat la acest drept.
	4. În situația în care una sau mai multe prevederi din prezentul contract devin, din orice motiv, neexecutabile, ilegale sau în altfel invalide în orice privință, în baza legilor ce guvernează prezentul contract, celelalte prevederi ale acestuia, rămân valabile. Contractul va fi interpretat ca și când prevederile neexecutabile, ilegale sau invalide nu ar fi fost incluse în acesta.

Părțile au înțeles să încheie astăzi, ......................., prezentul contract în două exemplare, câte unul pentru fiecare parte.

|  |  |
| --- | --- |
| **ACHIZITOR** | **CONTRACTANT** |
| **Unitatea Administrativ** **Teritorială Județul Vrancea** | **S.C. ………………………………….** |